Кожны год для горада – гэта новыя цікавыя праекты, новыя адценні традыцыйных свят. У абласным цэнтра, адзіным у Беларусі, праходзіць свята рамеснікаў Казюкі. Багатыя традыцыі мае “Каложскі благавест”, прывабным стаў фестываль вулічнага мастацтва. У Гродне збіраюцца з розных краін фокуснікі на фестываль “Magic Show”, байкеры – на фестваль “Хавайся ў бульбу!”, праходзяць фестывалі джазу, класічнай музыкі “TyzenHouse”, арганнай і камернай музыкі, фестываль красак “СolorFest ”… Кожны год у горадзе праводзіцца каля тысячы культурна-масавых мерапрыемстваў.